Document ID: 32014D0431

KOMISIJOS ĮGYVENDINIMO SPRENDIMAS
2014 m. birželio 26 d.
dėl Tarybos direktyvos 91/271/EEB įgyvendinimo nacionalinių programų ataskaitų formų
(pranešta dokumentu Nr. C(2014) 4208)
(2014/431/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1991 m. gegužės 21 d. Tarybos direktyvą 91/271/EEB dėl miesto nuotėkų valymo (1), ypač į jos 17 straipsnio 4 dalį,
kadangi:
(1)
valstybės narės turi rengti Direktyvos 91/271/EEB įgyvendinimo nacionalinių programų ataskaitas ir, jei reikia, kas dvejus metus iki birželio 30 d. Komisijai pateikti atnaujintą informaciją, remdamosi Komisijos nustatyta forma ir;
(2)
Sąjunga yra pasiryžusi siekti, kad jos aplinkos teisės aktai būtų kuo naudingesni, visų pirma, gerindama tų teisės aktų įgyvendinimą ir, be kita ko, užtikrindama, kad visuomenei būtų prieinama aiški informacija apie jų įgyvendinimą, Nacionaliniu lygmeniu turėtų būti įdiegtos tokią informaciją aktyviai platinančios sistemos, o Sąjungos lygmeniu papildomai turėtų būti prižiūrima, kaip valstybės narės tai atlieka (2);
(3)
komunikate dėl Europos piliečių iniciatyvos „Vanduo ir sanitarinės paslaugos yra žmogaus teisė! Vanduo yra visuotinė nuosavybė, o ne prekė!“ (3)Komisija įsipareigojo informaciją apie komunalines nuotekas padaryti prieinamesnę piliečiams, visų pirma racionaliu ir skaidriu duomenų valdymu ir sklaida;
(4)
šiuo sprendimu padaryti pakeitimai yra pagrįsti struktūrinio įgyvendinimo ir informacinės sistemos sukūrimo bandomuoju projektu, kuris yra vienas iš Komisijos veiksmų, kurių ji ėmėsi siekdama sukurti paprastą, aiškią, stabilią ir prognozuojamą reguliavimo sistemą įmonėms, darbuotojams ir piliečiams ir sumažinti administracinę naštą bei padidinti skaidrumą (4);
(5)
Komisijos sprendimu 93/481/EEB (5) nustatytas formas reikia peržiūrėti atsižvelgiant į tai, kad jos turėtų būti paprastesnės, skaidresnės, būtų sumažinta administracinė našta ir būtų taikomi nauji duomenų valdymo ir ataskaitų teikimo metodai. Todėl tas sprendimas turėtų būti pakeistas;
(6)
šiame sprendime numatytos priemonės atitinka pagal Direktyvos 91/271/EEB 18 straipsnį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Priimamos priede pateiktos Direktyvos 91/271/EEB įgyvendinimo nacionalinių programų ataskaitų teikimo formos.
2 straipsnis
Sprendimas 93/481/EEB panaikinamas.
3 straipsnis
Šis sprendimas skirtas valstybėms narėms.
Priimta Briuselyje 2014 m. birželio 26 d.

Labels: 20
0
12
18
15